Па-першае, гэта адлюстраваньне нашага жыцьця. Мы як нацыя маем вялікія праблемы, якія вельмі добра адлюстраваныя ў характэрным для большасьці беларусаў комплексе непаўнавартасьці. Нам ідэалагічна навязвалі доўгі час ідэю пра тое, што мы сапсаваныя ці то палякі, ці то расейцы, што наша мова – штучная мова калгасьнікаў. Я амаль кожны дзень сустракаюся з падобнай лухтой. Выкарыстоўваючы фальклор, у большай ці меншай ступені, музыкі намагаюцца зламаць гэты стэрэатып, паказаць ня толькі сваю адметнасьць, але і ўсю глыбіню, непаўторнасьць, прыгажосьць і галоўнае самабытнасьць сваёй культуры.